ไม่ได้มาทานหลายปีมาก พอเพื่อนบอกว่าร้านตาน้อยปรับปรุงใหม่ อาหารอร่อย แถมมีห้องแอร์ด้วย แถมที่แผนกจะหาอะไรกินใกล้ๆก็เลยได้มาลองค่ะ

อาหารที่เราสั่งส่วนใหญ่ก็เป็นอาหารที่ขึ้นชื่อของร้าน

-ปลาแรดทอดกระเทียม ทอดได้ดี กรอบอร่แย น้ำจิ้มที่ทานด้วยก็รสแซ่บ

-หมูมะกรูดแดดเดียว หมักหมูไก้เข้าเนื้อดี รสจัด อร่อย ไม่ต้องจิ้มซอสก็รสดีอยู่แล้ว

-ต้มตำพุงปลาช่อน รสชาติเฉยๆ 

-กุ้งเผา โลละ 750 บาท กุ้งขนาดกำลังกิน เผาสุกกำลังดี ไม่แห้งเกินไป 

-เนื้อปูผัดผงกระหรี่ รสก็กลมกล่อมดี

-ผัดฟักแม้ว ผักแข็งไปหน่อย แต่ปรุงรสได้ดี

-ยำไหลบัวกุ้ง อร่อยดี ไหลบัวหาทานยาก แต่ร้านนี้มีก็เลยสั่ง

-ปลาดุกฟูผัดขี้เมา อันนี้ก็เป็นเมนูที่สั่งประจำ ปลาทอดได้กรอบ ไม่มัน อร่อยเลย

-ทอดมันปลากราย เนื้อนี้เด้งดี รสจัด เครื่องแกงอร่อยกินเปล่าๆโดยไม่ต้องจิ้มน้ำจิ้มค่ะ

-พล่ากุ้ง จานนี้ก็อร่อยอีกเหมือนกัน ปรุงรสน้ำยำได้ดี ไม่เผ็ดด้วย

โดยรวมแล้วอาหารอร่อยเลยค่ะ ราคาก็ถูกมาก อาหารสั่งไว้ล่วงหน้าก็เลยได้อาหารเร็ว แต่ถึงสั่งเพิ่มก็ไม่ช้า ถ้าใครไปสวนรถไฟก็แนะนำร้านครัวตาน้อยค่ะ ร้านนี้อร่อยสุดแล้วในละแวกนั้น

ป.ล.ถ้าจ่ายเงินสดก็ได้ลดอีก 10% ด้วยค่ะ